**Etikai kódex:**

1. Az iskolába pontosan 7:30 – 7:45-ig érkezem. Becsöngetés és órák előtt csendben a helyemen ülve várom a tanáromat az osztályteremben vagy a testnevelés órára készülődve a kijelölt helyen sorakozom.
2. Ha bejáró tanuló vagyok a buszról való leszállás után azonnal az iskolába megyek. Bejáró tanulóként vigyázok a létrehozott értékekre, a buszmegállóban, buszon az elvárt viselkedési formákat betartom.
3. Szünetekben kimegyek az udvarra, előtte rendben hagyom padomat, székemet, vigyázok az iskola tisztaságára, a mosdókat kulturáltan használom. Esős időben a kijelölt helyen tartózkodom.
4. Az ebédlőben halkan, illendően viselkedem és étkezem. A kulturált étkezés szerint étkezem, az evőeszközöket megfelelően használom.
5. Az iskola területét engedély nélkül nem hagyom el.
6. Az osztályterembe váltócipőben lépek be.
7. Órák előtt és alatt, szünetekben mindig fegyelmezetten viselkedek, védem saját és társaim testi épségét, különösen testnevelés órákon. Tiszteletben tartom mindenki tanuláshoz való jogát, az órát fegyelmezetlenséggel nem zavarom. Fegyelmezetlen viselkedés esetén viselem annak következményeit.
8. Mindenkit tisztelettel köszöntök az iskolában Dícsértessékkel.
9. Az iskolába nem hozok colát, energiaitalt, szotyolát, tökmagot, chipset és nem rágózom.
10. Elsődleges kötelességem és feladatom a tanulás.
11. Felszerelésemet hiánytalanul elhozom, az órákra pontosan, alaposan készülök, házi feladatomat maradéktalanul elkészítem, tanulok, mert ez az én javamat szolgálja.
12. Órák után rendben, tisztán hagyom el az osztálytermemet, a padban semmit nem hagyok.
13. Az ünnepségeken fehér blúzban-ingben és fekete szoknyában-nadrágban iskolánk nyakkendőjében jelenek meg.
14. Ügyelek arra, hogy öltözködésem, hajviseletem életkoromnak megfelelő, szolid legyen! Nem viselek az iskola jellegének ellentmondó ruházatot, megjelenésem koromnak megfelelő. Hajam nem festem, a természetes a legszebb, arc és szemfestékeket nem használok, a körmöm az egészséges higiéniának megfelelően ápolom, szükséges esetben a megfelelő szakember tanácsait fogadom el. Kihívó színű és nagyságú műkörmöket, amelyek akadályoznak iskolai feladataim, írásmunkáim elkészítésében, sportban veszélyeztetik aktivitásom és társaim használnom tilos! Piercing használata tilos!
15. Csak azt a felszerelésemet hozom magammal, melyre az adott tanítási napon szükségem van.
16. Mobiltelefont nem hozok iskolába, vagy ha mégis szükséges, azt kikapcsolt állapotban reggel leadom a feladatra kijelölt diákoknak az ügyeletes pedagógus jelenlétében, az iskolából való távozás előtt kapom vissza, a tanítási nap végén. Ha a szabályt megsértem figyelmeztetésben részesülök, és szüleim kérhetik csak az igazgatói irodában.
17. Kötelező felzárkóztató, rehabilitációs (SNI/BTMN/gyógytestnevelés) óráimon, szaktanáraim által kijelölt tanórán kívüli óráimon, vállalt szakköreimen egész évben becsületesen részt veszek.
18. Ha tanulószobát igényeltem tankönyveimet kötelező az iskolában tartanom, hogy a másnapi órákra készülni tudjak. A délutáni foglalkozásokról, tanulószobáról kiiratkozni év közben nem lehet. Szülői kikérő írása a Kréta felületén lehetséges az osztályfőnök számára.
19. Hetesként felügyelem az osztály rendjét, jelentem a hiányzókat, gondoskodom krétáról, táblafilcről, a tábla tisztaságáról, a szellőztetésről, az esetleges szemét felszedéséről, a világítótestek lekapcsolásáról, az osztály tiszta állapotáról a nap végén.
20. Kötelességemnek érzem, hogy a fenntartható fejlődéshez én is hozzájáruljak. Lekapcsolom a villanyt, elzárom a csapot, ha szemetet látok felszedem, a növényeket gondozom. A hulladékot szelektíven gyűjtöm.
21. Hiányzásaimat iskolába való visszaérkezésemkor igazolom, igazolatlanul nem hiányzok. (Hiányzások igazolására maximum 3 napom van)
22. Mindent megteszek, hogy tanulmányi eredményem javuljon. Elfogadom osztályfőnököm, szaktanáraim segítségét, a felzárkóztató foglalkozásokon részt veszek.
23. Mindent megteszek, hogy képességeimnek megfelelően valamiben én is kibontakoztassam értékes tulajdonságaimat! Isten számára mindenki kincs! Igyekszem minél több ötöst szerezni szorgalmammal, közösségi életben való részvétellel (100 db 5-ös), versenyeken való részvétellel igazgatói és osztályfőnöki dicsérettel, az ünnepségeken szereplést vállalok.
24. Házi feladat füzetemet naponta vezetem, hiányzásom esetén a házi feladatot tanulópáromtól kérdezem meg!
25. Az általam okozott anyagi kárt megtérítem, és nagyon ügyelek arra, hogy ne okozzak ilyet.
26. Az illemhelyiségeket megfelelően használom!
27. Az iskolában kereskedelmi tevékenységet nem végzek!
28. Szavaimmal, tetteimmel nem bántom iskolatársaimat, nevelőimet, az iskola dolgozóit. Őket tiszteletben tartom, segítem.
29. A közösségi oldalak használatáért felelőséggel tartozom, nem okozok sérelmet társaimnak, nevelőimnek, szüleimnek nem kívánt tartalmakkal.
30. Elfogadom, ha pedagógus, iskolai dolgozó, felnőtt viselkedésemben, öltözködésemben kifogásolhatót tapasztal és azt jobbító szándékkal tudomásomra hozza!
31. Ha barátom/barátnőm van iskolában vagy iskolán kívüli viselkedésemmel a jó ízlés határait nem léphetem túl!
32. Keresztény emberhez méltóan öregbítem iskolánk hírnevét.
33. Havonta legalább 1 diákmisén és 1 vasárnapi szentmisén részt veszek. A szentmisén a templomi viselkedés szabályai szerint veszek részt, a liturgiába bekapcsolódom, társaim, a felnőtteket és plébánost viselkedésemmel nem zavarom.
34. Az iskolai házirendet elfogadom és betartom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tanuló aláírása

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

szülő aláírása